
Ehitise peremehetuse tuvastamine

 1.  Asjaolud ja menetluse käik

Narvas aadressil Betooni 15 asub endise ühekorruselise elamu vundament. Hoone ehitati            1960. aastal, selle pindala oli 51,1m2. Hoone oli registreeritud hooneregistris puuvillakombinaadi “Kreenholmi Manufaktuur” valdusena (inventariseerimistoimik nr 1626) ning kombinaadi elamu-ekspluatatsiooni kontori bilansis.
Hiljem hoone hävis tulekahjus ja 15.10.2002 pöördus “Kreenholmi Valduse AS Ida-Virumaa Hooneregistri Narva filiaali taotlusega kustutada Betooni 15 hoone hooneregistrist. Kreenholmi Valduse AS nimetatud krundile ei pretendeeri (03.10.2002 kiri). Ehitisregistrisse pole hoone kantud.

Naaberkrundi (Savi 16) omanik Lidia Pavlenko algatas maa-ala aadressil Betooni 15, Narvas, detailplaneeringu, mis kehtestati Narva Linnavolikogu 17.03.2005 otsusega nr 40/52.

Vastavalt Narva Linnavolikogu 27.01.1999. a määrusega nr  80/39 kinnitatud “Peremeheta ehitise hõivamise korrale Narva linnas” on vaja kehtestada nimetatud vara peremehetus.

Antud vara hõivamise küsimust arutati Narva Linnavalituse linnavarakomisjoni istungil 18.04.2006.a (protokoll nr 6), kus soovitati alustada menetlust Narva linnas aadressil Betooni 15 asuva vundamendi peremehetuse tuvastamiseks.

Narva Linnavalitsuse 23.05.2006 korraldusega nr 648-k algatati Narvas aadressil Betooni 15 asuva vundamendi hõivamise menetlus. BRCKV OÜ teostas 19.06.2006 ehitise eksperthinnangu. Vundamendi turuväärtuseks hinnati 270 000 krooni. Pärast ehitise arvelevõtmist avaldas Linnavara- ja Majandusamet Ametlikes Teadaannetes 19.10.2006 ja kohalikus ajalehes Gorod 20.10.2006 teate hõivatava ehitise kohta. Kahe kuu jooksul vastuväiteid nimetatud ehitise peremehetuse kohta Linnavara- ja Majandusametile ei esitatud.

Narva Linnavolikogu 27.01.1999. a määrusega nr 80/39 kinnitatud “Peremeheta ehitise hõivamise korra Narva linnas” punkti 11 kohaselt Linnavara- ja Majandusameti poolt kogutud dokumendid ehitise peremehetuse tuvastamiseks esitab linnavolikogule linnavalitsus. Linnavolikogu vaatab esitatud dokumendid läbi ja võtab vastu otsuse ehitise peremehetuse tuvastamiseks.

Küsimust arutati Narva Linnavalituse linnavarakomisjoni 21.02.2007.a istungil (protokoll nr 2), kus võeti vastu otsus:

Linnavara- ja Majandusametil esitada Narvas Betooni 15 asuva vundamendi peremehetuse tuvastamise küsimus Narva Linnavalituse istungile protokollilise otsuse vastuvõtmiseks.

2. Õiguslikud järeldused

Vastavalt Kohaliku omavalitsuse korralduse seaduse § 22 lõikele 2 seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.
Vastavalt Asjaõigusseaduse rakendamise seaduse § 13 lõikele 2 on peremehetu ehitise hõivamise õigus ja kohustus kohalikul omavalitsusel ja riigil Vabariigi Valitsuse kehtestatud korras.

Vabariigi Valitsuse 08.08.1996. a määrusega nr 211 kinnitatud “Peremehetu ehitise hõivamise korra” punkti 10 kohaselt valla- või linnavolikogu või tema ülesandel valla- või linnavalitsus vaatab läbi esitatud vastuväited ja otsustab, kas ehitis on peremehetu või mitte.
Vastavalt Narva Linnavolikogu 27.01.1999. a määrusega nr 80/39 kinnitatud “Peremeheta ehitise hõivamise korra Narva linnas” punktile 11 Linnavara- ja Majandusameti poolt kogutud dokumendid ehitise peremehetuse tuvastamiseks esitab linnavolikogule linnavalitsus. Linnavolikogu vaatab läbi esitatud dokumendid ja võtab vastu otsuse ehitise peremehetuse tuvastamiseks.

3. Otsus

Otsustada, et Narva linnas aadressil Betooni 15 asuv vundament on peremehetu ehitis. 
4. Otsuse vaidlustamine
Halduskohtumenetluse seadustiku § 9 lõike 1 kohaselt võib otsustust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt otsuse teatavakstegemise päevast.

5. Rakendussätted

Otsusus jõustub seadusega sätestatud korras.

